Šaban Bajramović

**Šaban Bajramović** (16. april 1936. - 8. jun 2008. u Nišu) bio je pevač romske i srpske muzike. Bio je poznat kao "**Kralj romske muzike**".

## Biografija
Šaban Bajramović je po narodnosti bio Rom, a poreklom je iz Niša. U karijeri je snimio 20 albuma i oko 50 singlova, a napisao je i komponovao više od 700 pesama. Njegovi obožavaoci ga opisuju kao izvanrednog pevača vrhunskog kvaliteta i „pevača iz srca i duše“. Njegova izvedba pesme „Đelem, Đelem“ je izabrana za himnu svih Roma Sveta.

U devetnaestoj godini je, zbog ljubavi, pobegao iz vojske, pa je kao dezerter, osuđen na tri godine zatvora na Golom Otoku. Pevanjem se počeo baviti za vreme izdržavanja zatvorske kazne, kada je u zatvoru osnovao džez orkestar.
Tada za snimanje svoje muzike u Srbiji ne uspeva da nađe izdavačku kuću i zbog toga svoja dela izdaje u Sloveniji.

Njegov muzički sastav se zove *Crna Mamba*. Sa njima je nastupao više od 20 godina. Na lični poziv Indire Gandi nastupao je u Indiji, gde je zvanično proglašen za Kralja romske muzike.

Od 2000. godine do smrti Šaban je svoju karijeru uzdigao na viši stepen nego sedamdesetih i osamdesetih godina prošlog vijeka najviše zahvaljujući saradnji sa Dragi Šestić i Mostar Sevdah Reunion. 2001. godine je snimio i CD sa Njima pod nazivom *A Gypsy Legend* ,u izdanju World Connection-a, sa kojim dobija veliku popularnost na World Music sceni u svetu. Saradnju sa Njima privremeno završava 2002. godina, dok MSR karijeru nastavljaju sa Ljiljanom Buttler. Svoju saradnju je nastavio sa bendom Cubismo. Sa Cubismom Šaban sarađuje na CD-u *Amigos* gdje se pojavljuje sa 2 pjesme. 2005. ponovo ulazi u mostarski studio sa legendarnim Mostar Sevdah Reunion-om i pod producentskim vodjstvom Šestića snima album koji je ujedno i originalni soundtrack i baza dokumentarnog filma o njemu pod nazivom *Šaban* u režiji Miloša Stojanovića. Album je izdat od strane Snail Records-a i dospio je na evropske top liste, a najpoznatiji World Music magazin u svijetu - britanski Songlines mu je u recenziji dao markicu *TOP OF THE WORLD*.

Magazin „Tajm“ ga proglasio za jednog od 10 najvećih bluz pevača na svetu. Voleo je da čita. Tvrdio je da je pročitao oko 20.000 knjiga.

Bio je oženjen Milicom, sa kojom je živeo u Nišu i imao četiri ćerke.

Nedelju dana pred smrt, Bajramović se požalio na slabo zdravlje i težak život, i tom prilikom mu je srpski ministar rada i socijalne politike Rasim Ljajić uručio jednokratnu novčanu pomoć i obećao potrebno lečenje. Bajramović se tada požalio da, nakon 40 godina pevanja, nema poseta niti prijatelja, i priznao da se muči.

Umro je u svojoj 73. godini u niškom kliničkom centru od posledica infarkta.
## Diskografija
Singlovi I EPs

1968 - Najlepša Ciganka Jugoslavije - Diskos (EP)

1968 - Tamarske Ciganske Pesme - Diskos (EP)

1968 - Šaban Bajramović I Duvački Orkestar Bakija Bakića - Diskos (EP)

1968 - Duet Bajramović - Dimitrijević - Diskos (EP)

1969 - Šaban Bajramović "Vaselica" - Diskos (EP)

1969 - Šaban Bajramović "Erdelezi Avela" - Diskos (EP)

1969 - Nataša - Jugoton

1971 - Daje - Diskos (EP)

1972 - Ne daj da patim - Diskos (EP)

1972 - Šaban I Zora Bajramović - Diskos (EP)

1973 - Anife - Diskos (EP)

1973 - Duška - Diskos (EP)

1974 - Todoro, Todoro - Suzi (Single)

1975 - Nani, Nani / Sonaj Te Merav - Suzi (Single)

1975 - Mangavla Daje - Suzi (Single)

1976 - Herdelezi / Ki Sofija me Geljum - Jugoton (Single)

1977 - Opa, Cupa / Jek Dive Sabalje - Jugoton (Single)

1977 - Nič, Nič, Nič / Lid, Lid, Lid - Jugoton (Single)

1982 - Irena / Lepa Devojko - Suzi (Single)

Albumi

1979 - Šaban Bajramović - Diskos

1980 - Ašunenma Romalen / Slisajte me ljudi - RTV Ljubljana

1981 - Opa, Cupa - Jugoton

1981 - Tu Rominije / Ti ženo - ZKP RTVL

1982 - Me Sijum Čaveja Tari Jugoslavija / Ja sam momče iz Jugoslavije - ZKP RTVL

1983 - Niška Banja - ZKP RTVL

1983 - Kamerav / Umirem - ZKP RTVL

1984 - Sudbina si murni / Sudbina je moja - Jugoton

1985 - Moro Ilo / Moje Srce - Vojvodina Koncert Izdavačka Delatnost Novi Sad

1986 - Pijanica - Vojvodina Koncert Izdavačka Delatnost Novi Sad

1987 - Šaban Bajramović i ~~ V Beba ~~ HEAD = dobj Ibišević ~~ dobj - PGP RTB

1988 - Lutka, Lutka - PGP RTB

1990 - Daje / Majko - PGP RTB

1992 - Akava li životo / Ovo li je život - Jugodisk

1993 - Zvezda, Zvezda - ITV Melomarket, Hitek švajcarski

1995 - Kalamange Avera / Uzeču si drugu - Juvekomerc

1996 - Veruj Mi - Taped Pictures

1997 - Kalo Čabo / Crn Dečko - Produkcija Veseli Romi

1997 - Kasandra - Juvekomerc

1998 - E Paposo Unuko - Dedin Unuk - Produkcija Veseli Romi

1999 - Kaži Sine - Produkcija Veseli Romi

2001 - Mostar Sevdah Reunion Presents Šaban Bajramović - A Gipsi Legenda - World Connection

2005 - Mostar Sevdah Reunion - Šaban - Snail Records

2006 - Romano Raj / Ciganski Raj - PGP RTB

2008 - Šaban Private - PGP RTB

## Filmovi
Osim muzike, bavio se i filmom.
Ostvario je maNje uloge u filmovima:
* „Nedeljni ručak“ (1982) Gorana Paskaljevića, uloga pevača
* „Anđeo čuvar“ (1987) Gorana Paskaljevića, Šainov otac
* „Gipsy Magic“ (1997), Stoleta Popova, uloga Omera, 
* „Crna mačka, beli mačor“ (1998) Emira Kusturice *(popularna je Njegova izvedba pesme "Bubamara")*

## Reference


## Vanjske veze
* Izdavačka kuća: Snail Records http://www.snailrecords.com/
* Biću najbolji na „Evroviziji“ (VečerNje novosti, 28. novembar 2006.) 
* Preminuo kralj romske pesme  Blic.co.yu
* Kralja izdalo srce („VečerNje novosti“, 9. jun 2008.)
* Šaban Bajramović u rege, džez i soul stilu 
* 
* Šaban Bajramović na YouTube